Terwyl dit 'n goeie gedagte is, lyk dit tog of mens die saak op die regte manier moet benader. Tog waardeer mens die mense wat die bal aan die rol sit op hierdie manier, sodat ons almal saam kan soek na die regte oplossing.
Ons eie plaaslike botsingsdeskundige Stan Bezuidenhout werk oor die hele land saam met SAP oor pad ongeluk sake en word in hof sake as deskundige aangewend. Hy verskyn dan en wan op TV en radio besprekings wat handel oor botsings en verkeer kwessies. Hy is tans betrokke as deskundige by die hofsaak wat gaan oor die ongeluk waar die bekende Top Billing aanbieder, Simba Mhere, oorlede is. Ons kan gerus hande vat en spesialiste soos Stan nader trek in die oplossing om ons gemeenskap in staat te stel om die risiko vir ons mense te verminder waar ons self in wil spring om dinge gedoen te kry. Ons soek verdere inligting en leiding van Stan oor die spesifieke prosedures om geregistreer te word as 'n wettige punt beampte.